Bătrânii care nu se dau duși din casele lor. Cum arată viața într-un sat cu doar 10 localnici. „Nu prea mai suntem”
În satul Blidari din județul Gorj, locuit cândva de zeci de familii, au rămas doar bătrânii locului. Pe timp de vară mai locuiesc 10 persoane, însă iarna sunt doar 3 sau 4. Pe drum trece rar o mașină, iar casele, închise cu lacăte, au fost abandonate și încep să se dărâme. Tinerii au plecat să-și facă o viață mai bună, iar satul a ajuns doar o umbră a frumuseții de odinioară.